  Виталий Пронин Та воргорон быдэс Россиысь усточиосты утчаны но калыклы возьматыны тыршиз. Атайзылэсь мытэм ужзэ азьланьто нылпиосыз - Захар но Анастасия Заволокинъёс. 12-тӥ октябре соос вуозы Удмуртие. Новосибирскысь куноос шаерысьтымы выль усточиосты утчалозы но азьвыл эшъёсынызы пумиськозы.Эшъяськон юртысь пресс-секретарь Юлия Михалёва верамъя, Заволокинъёс Удмуртиысь арганэн шудӥсь усточиосты утчало. Шулдыр гур кисьтӥсьёсты соос «Играй, гармонь» передачаязы возьматозы. Вань мылкыд карисьёсты витё 13-тӥ октябре 11 часын Ижысь «Аксион» культура юртын.Новосибирскысь куноос шаерамы лыктон азязы жингыртӥзы татысь эшсылы, Удмуртиысь калык артисткалы Анна Плотниковалы.- Мон тодэмъя, Заволокинъёс Удмуртие сизьым пол вуылӥзы ини. Та рад но соос выль нимъёсты утчалозы. Мыным дэмлазы «Частушка» ансамбленызы ӵош Удмуртиын концерт сётыны. Озьы 12-тӥ-14-тӥ коньывуонэ Можгаын, Ижын но Сарапулын концерт возьматом, - шуиз Анна Плотникова.Галина Семёнова Теги: АнастасияЗаволокина АннаПлотникова ГеннадийЗаволокин  